شەفەق نیوز/ ئاژانس خەوەری سعودیە وت: عیراق و سعودیە رێککەفتن لەبان وەردەوامی کاریان ئەرا هاوردنەوەی هاوسەنگی بازاڕەیل نەفت، ودووپات کردن وەپابەندبوینیان وەکەمەوکردن بەرهەمهاوردن ک ئۆپیک لەبانی رێککەفتگە وەل روسیا و دەوڵەتەیلیگ تر.ئاژانسەگە هەمیش وت؛ کۆمینتەگان لەدویای سەردان سعودیە لەلایەن عەلی عەلاوی وەزیر نەفت عیراق هاتن ک خوەی کار وەزیر نەفت ئه‌نجام ئه‌یاد ئەرا گفتوگوکردن دەربارەی رەوش نەفت وەل وەزیر وزەی سعودی.ئاژانسەگە وتیش؛ هەدوگ لایەن باس لەرەزامەنی خوەیان کردن لە خاسەوبوین رەوش نەفت.کەناڵ عەرەبیەی سعودی باسکرد ک عیراق رێککەفتگە وەل کۆمپانیایل سعودی ئەرا وەبەرهێنان کێڵگەی گاز عەکاز له‌ خوەرئاوای وڵاتەگە. کێڵگەی عەکاز هالە پارێزگای ئەنبار، خوەی گه‌وراترین کێڵگەی گازه‌ لە عیراق.
